

**กรมการแพทย์ นำทีมแพทย์สถาบันสิรินธรเพื่อการฟื้นฟูสมรรถภาพทางการแพทย์แห่งชาติ**

**ลงพื้นที่ให้บริการผลิตแขน-ขาเทียม ณ โรงพยาบาลยี่งอเฉลิมพระเกียรติ 80 พรรษา**

**อำเภอยี่งอ จังหวัดนราธิวาส**

กรมการแพทย์ โดยสถาบันสถาบันสิรินธรเพื่อการฟื้นฟูสมรรถภาพทางการแพทย์แห่งชาติ นำทีมออกหน่วยแพทย์เคลื่อนที่ในโครงการมหกรรมสุขภาพกรมการแพทย์ จังหวัดนราธิวาส ณ โรงพยาบาลยี่งอ เฉลิมพระเกียรติ 80 พรรษา อำเภอยี่งอ จังหวัดนราธิวาส ภายใต้ศูนย์ประสานงานหน่วยแพทย์อาสามูลนิธิเทพรัตน เวชชานุกูล ส่วนกลาง (กรมการแพทย์) เพื่อให้ประชาชนในพื้นที่ให้ได้รับการบริการดูแลรักษาได้อย่างเสมอภาคและเท่าเทียมตามมาตรฐานและครบวงจร

**นายแพทย์ธนินทร์ เวชชาภินันท์ รองอธิบดีกรมการแพทย์ เปิดเผยว่า** กรมการแพทย์ได้จัดการให้บริการตรวจสุขภาพด้านต่างๆ แก่ประชาชนในมหกรรมสุขภาพกรมการแพทย์ จังหวัดนราธิวาส ณ โรงพยาบาลยี่งอเฉลิมพระเกียรติ 80 พรรษา อำเภอยี่งอ จังหวัดนราธิวาส เพื่อเพิ่มโอกาสในการเข้ารับบริการแก่คนพิการแขน-ขาขาด ในพื้นที่ห่างไกล กรมการแพทย์ จึงได้มอบหมายให้สถาบันสิรินธรเพื่อการฟื้นฟูสมรรถภาพทางการแพทย์แห่งชาติ จัดทีมออกหน่วยผลิตแขน-ขาเทียม เพื่อช่วยเติมเต็มให้แก่กลุ่มคนพิการแขน-ขาขาด ในพื้นที่ห่างไกล เข้าถึงบริการที่มีคุณภาพ

**แพทย์หญิงภัทรา อังสุวรรณ ผู้อำนวยการสถาบันสิรินธรเพื่อการฟื้นฟูสมรรถภาพทางการแพทย์แห่งชาติ**

**กล่าวเพิ่มเติมว่า** ในปัจจุบันยังมีกลุ่มคนพิการแขน-ขาขาดจำนวนหนึ่งที่ยังไม่สามารถเข้าถึงหน่วยงานภาครัฐได้ สถาบันสิรินธรเพื่อการฟื้นฟูสมรรถภาพทางการแพทย์แห่งชาติ จึงนำทีมแพทย์ร่วมออกหน่วยแพทย์เคลื่อนที่การให้บริการผลิตแขน-ขาเทียม โดยมีคนพิการแขน-ขาขาด จำนวน 50 ราย ระดับใต้เข่า จำนวน 29 ราย ระดับเหนือเข่า จำนวน 8 ราย แขนเทียม จำนวน 9 ราย ซ่อมแซมแขน-ขาเทียม จำนวน 4 ราย มีการให้บริการระหว่างวันที่ 16 – 20 กุมพาพันธ์ 2568 เวลา 08.00 – 12.00 น. โดยไม่มีค่าใช้จ่าย ณ โรงพยาบาลยี่งอเฉลิมพระเกียรติ 80 พรรษา จังหวัดนราธิวาส

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

#กรมการแพทย์ #สถาบันสิรินธรเพื่อการฟื้นฟูสมรรถภาพทางการแพทย์แห่งชาติ #หน่วยแพทย์เคลื่อนที่

#กายอุปกรณ์ #โรงพยาบาลยี่งอเฉลิมพระเกียรติ80พรรษา

 ขอขอบคุณ

19 กุมภาพันธ์ 2568